钦定古今图书集成/明伦汇编/氏族典/第126卷 > 陈政
## 钦定古今图书集成/明伦汇编/氏族典/第126卷 > 陈政

按《广东通志》：“政字宣之，番禺人。正统辛酉发解，景泰
甲戌进士，选为翰林庶吉士，预修《寰宇志》。书成，拜湖
广道监察御史。疏敬天勤民十事，人服其敢言。寻奉
命提督直隶学校，条教十五，以稽勤惰，特陞山东按
察副使，提督学校如故。成化丁亥，改云南按察副使，
修举宪度，张弛得宜。甲午，献绩如京，至湖湘，遘疾归。”